
La  Galeria  dramàtica  de  D.  J.  Molas  y  Casas  (Hospi- 
tal, 12  y  i4,  Barcelona),  es  V  autorisada  pe  '1  cobro  de 
drets  de  representació. 


flCTE  ÜISilCH 


Sala  regularment  amoblada.  Porta  al  fondo  y  laterals. 

En  mitj  de  i'  escena,  taula  rodona  ab  estoballas  y 
apunt  per  soparhi.  Botella  ab  aygua,  dos  copas,  botella 
ab  vi,  un  llonguet  y  candelero  encès. 

^n  una  cadira  un  bati,  y  en  las  butxacas  un  número 
de  El  Diluvio  del  demati,  unas  ulleras  y  una  cigarrera 
ab  cigarros  fets. 


ESCENA  PRIMERA 


CARMETA  acabant  de  parar  la  taula. 


Carm.  Ja  està  tot  apunt  de  solfa.  Quan  vingui  1 
meu  tío  no  li  caldrà  mes  que  obriria  boca, 
mastegar  y...  avall.  He  posat  la  taula  al  mitj 
perquè  la  vegi  tot  just  entri:  no  fassi  com 
r  altre  vespre  que  se  'n  va  anar  al  llit  sense 
sopar  perquè  no  va  ï·ecordarse  que  tenia  ga- 
na. Es  tan  desmemoriat,  que  jo  tinch  por  que 
'1  millor  dia  no  *s  recordi  d*  obri  'Is  ulls  per 
despertarse  y  's  quedi  una  setmana  al  llit. 

ESCENA  II 

La  mateixa  y  AGUSTÍ  pe  7  fondo.  Entra  de  puntetas  y 
tapa  'Is  ulls  de  la  Carmeta  ab  un  mocadoret  de  seda. 


Agus.  iTat! 

Carm.  lAy,  quin  susto! 

Agus.  iQuí  soch!  {Fingint  la  veu,) 

Carm.  Un  ximplet.  {Ah  iroma,) 

Agus.  ^Qué  dius,  Carmeta?  (Mitj  ofès,) 

Carm.  Un  ximplet  qu'  estimo  molt. 

Agus.  i  Ah!...  {Ab  satisfacció,) 

Carm.  Treume  aixó  dels  ulls.  {Pe  7  mocador,) 

Agus.      *1  teu  tío? 

Carm.  Fa  rato  qu'  es  fora.  Pero  tu,  ^com  es  que  te 
has  atrevit  ha  entrar  fins  aquí  sense  dema- 
nar permís,  sapig-uent  qu'  ell  no  vol  que 
vinguis? 

Agus.  Ay,  tens  rahó.  {Va  d  la  porta  del  fondo.)  ^Se 

pot  entrar? 
Carm.  Sense  trucar. 
Agus.  Ab  permís.  {Abrassantla,) 
Carm.  Y  ara,  iqué  fas! 

Agus.  Ja  ho  veus  it'  abrasso!  ^Q^é  no  t*  ag-rada? 

{Tornanti,) 

Carm.  Pero  es  qu'.  estém  sols  y... 

Agus.  Per  xó  mateix.  Si  fos  aquí  '1  teu  tío  ja  me  'n 
g-uardaría  be  prou. 

Carm.  Sempre  seràs  tarambana. 

Agus.  Y  tu,  la  mes  hermosa  del  districte.  Te:  en 
proba  del  meu  amor,  te  regalo  aquet  moca- 
doret de  seda.  ^Vritat  que  es  bonich? 

Carm.  Molt.  RBC 

Agus.  Y  tu,  ^qué  'm  donas  à  mí?  NcU 

Carm.  Jo...  Recados  per  la  familia.  {Al·joch amorós,) 

Agus.  Un  petó. 

Carm.  Aixó  no  encare.  Es  massa  aviat. 

Agus.  (Consultant  son  rellotje,)  Un  quart  de  vuyt. 

^A  quin'  hora  serà  aixó? 
Carm.  Quan  serém  casats:  si  es  que  podém... 
Agus.  ^Si  podém,  qué? 

Carm.  Casarnos.  Ja  sabs  que  '1  meu  tío  no  ho  vol. 
Agus.  Tampoch  ho  vol  el  meu.  Pero  com  que  ho 

voléna  nosaltres... 
Carm.  Donchs  mira,  si  no 'ns  espavilém  potsé  'ns 

quedarém  ab  las  g·anas. 
Agus.  Oh,  jo  ja  m'  espavilo.  (AbrassantlaJ 
Carm.  Estig-as  quiet,  y  parlém  formals. 
Agus.  Parlém. 

Carm.  Ahí  '1  meu  tío  va  rebrer  una  carta  de  Reus, 
que  va  llegir  devant  meu,  en  la  qual  un  pa- 
rent de  la  mare  (que  al  cel  sig-a),  demanava 
la  meva  ma  per  casarme  ab  son  fill.  Pero 
com  que  '1  tío  es  tant  desmemoriat,  al  cap  de 
mitja  hora  ja  no  's  recordava  de  res,  y  fins 
ara  ni  sisquiera  me  'n  ha  parlat.  [Ves  que 
dirant  allà  dalt  si  no  contesta! 

Agus.  Ah  itu  voldrías  que  contestés! 

Carm.  Sí:  ab  una  neg-ativa. 

Agus.  ^D'  ahont  dius  qu'  era  la  carta? 

Carm.  De  Reus. 

Agus.  lAh,  d'  allí  ray!  Estém  salvats. 
Carm.  jPer  qué! 

Agus.  Perquè  à  Reus  per  un  tanto  no  diuhen  res. 

Jo  pog-ues  dirho  del  mateix  modo.  La  meva 

situació  es  pitxor  que  la  teva. 
Carm.  iQué!  ^Tambe  t'  han  demanat? 
Agus.  Sí,  noya  sí.  Aquest  dematí  mateix,  ha  vingut 

à  casa  per  tractar  de  casament,  el  tutor  d' 

una  cosina  bòrnia  que  tinch  à  Ulldecona. 
Carm.  qué? 
I     Agus.  Que  al  despedirse,  he  sentit  que  '1  meu  tío 
\  deya: — Estém  completament  conformes. — 

Pero  com  que  també  es  tan  olvidadís,  al 


surtir  de  casa  aquesta  tarde  ja  no  's  recor- 
dava de  la  cosina  ni  de  res  del  mòn. 

Carm.  Ja  't  dicli  jo  que  tant  lo  teu  tío  com  lo  meu 
sempre  estant  à  tres  quarts  de  quinze.  Hasta 
'1  nom  los  lli  està  bè:  figurat  el  mèu  se  diu 
Ximplici  Tantarantana. 

Agijs.  Y  '1  mèu  Bonifaci  Badoquera.  Oh,  y  que  ho 
es  de  noms  y  de  fets.  Mira,  una  veg-ada  's 
trobava  tan  refredat,  que  '1  metje  li  va  dir 
que  no  surtis  de  casa  en  tres  ó  quatre  días  y 
que  evités  las  corrents  d'  ayre:  donchs  al  cap 
d'  una  estona  ja  '1  tens  que  surt  al  carrer  ab 
bati  y  gorro  de  dormir.  Afortunadament  al 
g-irar  la  primera  cantonada,  va  trovar  un 
amich  que  li  diu: — ^Ahont  va  d'  aquest  modo 
senyor  Badoquera? — A  lo  cual  ell  va  contes- 
tarli: — Veurà  com  qu'  estich  tan  refredat  y 
no  'm  combè  que  'm  toqui  1'  ayre,  tota  aques- 
ta setmana  no  surtiré  de  casa. 

Carm.  Oh,  donchs  el  mèu  encare  n'  ha  fet  de  molt 
mes  g-rossas.  L'  estiu  passat  vam  anar  à  pas- 
sarlo  à  la  torreta  que  tenim  al  Putxet,  y  à  la 
porta  del  jardí,  sota  mateix  del  botó  eléctrich 
de  trucar,  va  posarhi  '1  seg-üent  lletrero:  «Si 
à  la  seg·unda  vez  de  llamar  no  abren,  es  que 
el  amo  no  està  en  casa.» 

Aaus.  Sí,  això  en  moltas  torras  ho  fan  per  quan  se 
quedan  senyoras  solas. 

Carm.  Donchs  bè:  al  cap  de  dos  ó  tres  días,  ell  va 
tenir  que  baixar  à  Barcelona,  y  al  tornar  à  la 
torra,  se  planta  devant  de  la  porta,  Ueg-eix  el 
lletrero,  y  se  'n  va  tot  dient: — ^.No  obren? 
Senyal  que  U  amo  no  hi  es. 

Agus.  ^Pero  no  va  trucar  dug^as  veg-adas? 

Carm.  No.  Fins  d'  aixó  va  olvidarse. 

Agus.  Totas  aquestas  tontadas  me  farían  riurer  molt 
si  per  retruch  no  cayguessin  sobre  nosaltres. 

Carm.  Ja  ho  pots  ben  dirho,  Ag-ustí,  ja  ho  pots  ben 
dirho. 


Aaus.  iCalla!  Sento  soroll  per  V  escaleta.  Alg^ú  puja. 
éSerà  ^1  teu  tío? 

Carm.  iVàlg-am  Deu!  Si  t'  atrapa  aquí  estich  per- 
duda. 

Agus.  Ahont  vols  que  m'  amag-ui...  ^Al  teu  cuarto? 

(  Va  cap  d  la  esquerra.) 

€arm.  íNo!  (Aturantlo.) 
Aous.  èDonchs,  qué  fem? 

Carm.  Esperat.  (Va  d  la  porta  del  fondo.)  Veyam... 

Si  no  es  ell. 
Agus.  ^No  es  el  tèu  tío? 
Carm.  No:  qu'  es  el  tèu. 
Agus.  íEI  mèul 
Carm.  Sí:  el  tèu. 

Agus.  iQue  dèu  venir  à  ferhi  aquí! 
Carm.  Ell  dirà. 

(Quedan  retirats  cada  hu  d  wi  cantó  de  foro.) 

ESCENA  III 

Los  mateixos  y  Sr.  BADOQUERA.  Entra  pe  7  fondo 
upochy  apochy  molt  pensatiu.  Porta  7  bastó  al  reoés,  Las 
ulleras  al  front ,  lo  mocador  de  butxaca  penjant  de  una 
de  las  de  C  ermilla  y  7  rellotje  ab  cadena,  en  una  butxaca 
de  las  del  pantalon.  Usa  sombrero  de  copa  y  levita,  en 
quals  butxacas  hi  haurà  una  llapidera  y  una  capsa  de 
rapé. 

Bad.  ;Mireu  qu'  es  prou!  {Baixant  fins  al  prosceni.) 
Ara  no  'm  recordo  com  me  dich.  {Pausa.)  El 
nom  de  fonts,  sí,  Bonifaci;  pero,  y  apelli- 
do?  L'  apellido...  Crech...  Me  sembla...  ^To- 
rrents?  No.  ^Riera?  Tampoch.  ^Sag-asta?  Me~ 
nos.  Aquest  es  un  ministre.  Y  '1  cas  es  que 
tinch  r  apellido  à  la  punta  de  la  Ilengüa  y... 
no  puch  recordarmen...  Vaja  que  no  puch. 

(Queda  rumiant.) 

Carm.  Ni  siquiera  'ns  ha  vist. 

Agus.  Avuy  te  un  dia  fatal  per  las  equivocacions. 

Míratel.  Sembla  '1  Doctor  de  Los  soòrinos  del 
Capitdn  Grani, 
Carm.  {Adelantanise.)  ^Qué  tal?  Com  ho  passa  senyor 
Badoquera. 

Bad.  ^Badoquera?  lAh,  sí.  Badoquera,  Badoquera 
es  lo  meu  apellido.  Déixamho  apuntar  perquè 
no  se  m'  olvidi.  {Ab  llapis  ho  apunta  en  la 
crosta  d'  un  llonguet,  hi  pega  mossegada  y  7 
torna  d  deixar  demunt  de  la  taula.) 

Carm.  ^Qué  te,  que  està  tan  distret? 

BvD.  èQue  tinch?  Tinch  una  tos  que  no  'm  deixa 
viure  lAtxís!  (Estornudant)  ^Ho  veus?  lAtxís! 

CaRM.  Deu  li  valg-a. 

Bad.  No  hi  ha  de  que. 

Agüs.  (Diu  que  te  tos  y  estornuda.) 

Bad.  No  hi  ha  mes:  tindré  que  comprar  pastillas 
de  menta.  lAtxís! 

Agüs.  Si:  pe  'Is  cuchs. 

Bad.    íMes  ara  que  me  'n  adono!  jTú,  Carmeta! 

^Qué  fas  à  casa  meva  sola  ab  lo  meu  nebot? 
Carm.  iCom  à  casa  seva! 

Bad.  iVaya  un  descaro!  iVenir  à  buscar  à  un  jove 
d'  aquest  modo  tan  à  la  descarada! 

Agus.  (íAlsa,  alsa!  Ara  's  pensa  que  som  à  casa.) 

Bad.  0  potser  has  sig-uttii  igran  pillastron!  qui  ha 
portat  la  Carmeta  aquí  sustrayentla  de  casa 
del  seu  pobre  tío  que  deu  estar  desesperat 
buscantla  per  tot  arreu! 

Carm.  Pero  si  es  que... 

Bad.  íLargo  d'  aquí  inmediatament!  Ja  pots  anar 
corrents  à  casa  teva  sense  perdre  un  minut 
mes. 

Carm.  Pero  senyor  Badoquera,  pensi  que.., 
Bad.  No  vuy  rèplica  de  cap  mena.  iLarg-o! 
Carm.  (Ara  ves  qui  li  fa  entendre...  Ba,  ba.  Me  *n 
vaig  al  meu  cuarto.  {A  Agustí.)  Ja  f  arregla- 
ràs tu  ab  ell.  No  vuy  contradirlo.) 
(Se  'n  va  sens  ser  vista  del  Sr.  Bàdoquera,  per 
la  porta  de  la  esquerra.) 


ESCENA  IV 


AGUSTÍ  y  Sr.  BADOQUERA 

Bad.   iMireu,  que  'n  tens  poca  de  verg·onya!  iPor- 

tar  donas  à  casa! 
Aoüs.  Pero  tío,  miri  que... 

Bad.  |No  miro  res,  ni  vuy  veure  res!  (Posantse  las 
ulleras  ie.)  Vaya,  vaya...  No  'ns  faltava  mes 
que  aixó.  iQuan  estàs  apunt  de  casarte  ab 
una  pubilla  d'  Ulldecona... 

Aous.  (iMalo!  Encare  se  'n  recorda.) 

Bad.  Quan  estàs  apunt  de  casarte,  trobarne  al 
sefioriío  mano  à  mano  ab  la  neboda  del  meu 
amich  Tantarantana,  en  m'  ha  pròpia  casa! 
Yaya,  vaya... 

Agus.  Pero  si  es  que  jo  no  m'  hi  vuy  casar  ab  la 
noya  que  vostè  'm  destina. 

Bad.  ^Per  qué? 

Aaus.  Perquè  es  bòrnia. 

Bad.  Aixó  no  vol  dir  res. 

Aaus.  Aixó  vol  dir  que  li  falta  un  ull. 

Bad.   lAy,  que  miras  prim,  noy! 

Aaus.  Ella  hi  mira,  que  no  mes  hi  veu  per  un  furat. 

Bad.  Siga  com  siga  tens  de  casarti. 

Aaus.  Donchs  passi  '1  que  passi  no  me  hi  casaré. 

Bad.   Es  que  jo  he  donat  la  meva  paraula. 

Agus.  Jo  r  he  donada  à  la  Carmeta,  qu'  es  V  única 
noya  qu'  estimo. 

Bad.   jProu!  Ja  veuràs  com  ho  arreg·lo  jo  aixó. 

Aaus.  Vostè  fassi  '1  que  vulg-a,  pero  jo... 

Bad.  Tu  faràs  lo  que  't  manaré,  perquè  si  no  te 
desheredo. 

Aaus.  (D' aixó  't  vals.) 

Bad.  Per  lo  tant,  ara  mateix  te  tancas  dintre  d' 
aquet  cuarto,  y  de  aquí  no  surts  fins  per  anar 

à  r  iglessia  ab  la  cosina  d' Ulldecona.  (Senya- 
lant la  porta  esquerra,) 
Aous.  Pero  si... 

Bad.  Al  teu  cuarto,  dich,  d'  una  vegada. 

{Empeny  enlo.) 

Aaus.  (íGang-a!  Me  tanca  ab  la  Carmeta.  Aixís  po- 
drém  festejar  sense  destorbs. 
{Lo  tanca  al  cuarto  ahont  ha  entrat  Carmeta  y 
's guarda  la  clau  en  una  tutxaca  de  la  levita.) 


ESGEiNA  V 

Sr.  BADOQUERA  sol, 

iDitxós  nebot!  íEs  un  dimoni  desencadenat! 
Pero,  vaja,  ab  uns  quans  días  de  no  veure  à 
la  Carmeta,  ja  no  's  recordarà  ni  del  sant  del 
seu  nom.  lY  ella  també  ha  sig'ut  atrevida! 
Aprofitant,  potser  V  ausencia  del  seu  tio, 
com  qu'  es  tan  distret,  ipobre  home!  venir  à 
festejar  ab  lo  meu  nebot.  Lo  millor  de  tot 
serà  avisar  al  senyor  Tantarantana:  no  's  pen- 
si que  aquestas  visitetas  dels  joves  son  com- 
binació meva  per  casar  als  xicots  y...  Si,  si: 
aném  à  casa  seva:  ara  es  1'  hora  de  serhi.  No 
perdém  temps.  Hi  vaig  correus.  {Se  treu  la 
levita  que  deixa  en  una  cadira  y  's  posa  7  bati 
que  troba  en  un  altra.) 

jAja-ja!  {Sentantse)  Que  be  s'  està  à  caseta 
quan  se  tenen  totas  las  feynas  fetas  y  no  s' 
ha  de  pensar  en  res,  absolutament  en  res. 
Oh,  y  ara  que  hi  penso.  Acabaré  de  lleg-ir  las 
Chirigotas  de  La  Publicidad.  (Treu  de  la  but- 
xaca del  bati  un  número  de  i<El  Biluvioy>.) 
Ay!  ay!  jAixó  es  FI  Dihcvio  del  dem^til  Jo'm 
creya  que  havia  (tomçvdX  La  Publicidad  de  la 
noche!  Be:  es  igual.  Llegiré  Y  article  d'  en 

Calderón,  Serà  precis  posarme  las  ulleras 
perquè  cada  dia  hi  veig*  menos.  (Demunt  de 
las  que  ja  du^  se  posa  mas  altres  que  treu  del 
lati:  iQuin  mal  me  fan  los  ulls!  [Llegint)  «Bar- 
beros  para  Sàbados  y  Doming-os»  No  hi  veig*. 
Lavista'm  fapampallug-as...  iAy  Deumeu!  Jo 
'm  poso  mal  de  moment  en  moment!.  Demà 
mateix  aniré  à  veure  '1  Doctor  Ferràn,  que 
diuhen  qu'  es  una  especialitat  per  xó  de  la 
vista.  Pero,  ara...  {Volguen  llegir)  jAra  no  hi 
veig*  res!  [tot  núvol!  ítot  fosch!  Mireu,  hasta 
súho  d'  angunia.  {Se  treu  lo  somdrero  y  cnbrint 
lo  candelero  V  apaga^  jDeu  del  cel!  iQu'  es 
aixó!  iJa  ho  veig!  jJa  ho  veig!  {Treyentse  las 
dugas  ulUras.)  nHe  quedat  cego!!  iDesgraciat 
de  mí!  {Queda  aiatut.) 


ESCENA  VI 

Dit  y  '/  Sr.  TANTARANTANA  que  ve  pe  7  fondo  d  las 
palpentas.  També  usa  barret  de  copa  y  lemta.  En  las  but- 
xacas  hi  porta  una  capsa  de  mistos  y  un  recibo. 

Tant.  Vaja,  ja  soch  à  casa.  Ja  sabia  jo  que  mes  ó 
menos  tart  hi  arribaria.  Ditxosos  carrers  de 
Barcelona:  sempre  'm  perdo. 

Bad.  Ay!  ay!  {Símicant.) 

Tant.  Eh!  qu'  es  aixó! 

Bad.   Ay!  ay!  jAy  de  mí! 

Tant.  iSembla  que  entonan  peteneras!  iHauré  en- 
trat en  algun  cafè  cantant  per  compte  de 
anar  à  casa! 

Bad.   jEh!  iQuí  entra! 

Tant.  Jo. 

Bad.   íQuí  es,  jo!  No  'n  conech  cap  de  jo. 
Tant.  jAquesta  veu  es  la  del  meu  amich  senyor 
Badoquera! 

Bau.   íLa  veu  aquesta  es  del  amich  senyor  Tanta- 
rantana! 

Tant.  La  mateixa:  no  'n  tinch  d'  altre.  iQué  fa  aquí 
exclamantse  d'  aquet  modo  en  ílamencli! 
lAy  amich  meui  iSoch.  molt  desgraciat! 

Tant.  íY  aixó!  ^Qué  li  passa? 

Bad.  La  mes  grant  de  las  desg-racias.  iHe  quedat 

cego!  No  veig"  res. 
Tant.  Naturalment  que  no  hi  veu,  com  qu'  estém  à 

las  foscas. 
Bad.   íEs  vritat! 
Tant.  Encengui  un  misto. 
Bad.  No  'n  tinch,  perquè  com  que  no  fumo... 
Tant.  Jo  sí.  {Se  treu  la  capsa:  encent  lo  candelero,) 
Bad.   i  Ah,  aixó  es  un  altre  cosa! 
Tant.  Tingui.  {Donantli  la  capsa  dels  mistos.) 
Bad.   Gracias.  (Guardantsela.) 
Tant.  íHo  veu,  home!  Yosté  sempre  està  distret. 

Quina  picó  tinch  ai  jonoU.  * 

{Gratant  lo  jonoll  del  senyor  Badoqnera,) 
Bad.   lAixó  es  tornar  à  la  vida!  ^Vol  un  polvo? 

{Praentantli  una  cigarrera  ad  cigarrillos fets,) 
Tant.  Vinga. 

{Encenen  los  cigarrillos  en  lo  candelero:  donan 
dos  pipadas  y  estornudan,) 
B^D.  lAtxis! 
Tant.  jAtxis! 

Bad.  Deu  V  ampari.  {Ah  V  entonació  de  dir  aDeu 
V  ajudi>y.) 

Tant.  Aixís  reventi.  {Ai  lo  to  de  dir  Aixis  siga.) 

{Lo  Sr,  Badoqnera  se  treu  lo  mocador  de  V  er- 
milla  y  s'  axuga  'Inas,  Lo  Sr,  Tantarantana 
pensantse  qu'  es  el  seu  ï  aixuga  tamM  per  V 
altre  punta  y  se  7  guarda  d  la  iutxaca.) 

Bad.  Donchs...  Sí  senyor. 

Tant.  Sí,  senyor,  sí.  {Pausa  curta.)  Y...  com  anavam 

dient,  ^qué  se  li  ofereix  alguna  cosa? 
Bad.   íQué  vol  dir! 

Tant.  iSenyor  Badoqnera,  vostè  sempre  bada! 

Bàd.   jNo  r  entench! 

Tant.  Vuy  dir,  que  vostè  sempre  està  à  tres  quarts 
de  quinze.  Ben  diferent  de  jo  que  penso  en 
tot.  {Pausa.)  ^De  qué  parlabam? 

Bad.  De  que  si  jo  vuy  anar  à  F  Exposició  de  París. 

Tant.  Ah,  sí;  y  per  xó  ha  ving·ut  vostè  à  convidar- 
me  à  casa. 

Bad.   {Com  à  casa!  ^Aquí? 

Tant.  Sí,  senyor;  aquí  es  à  casa. 

Bad.   iQue  està  de  broma!  Aquí  es  à  casa  meva. 

Tant.  jCa!  home,  ica!  Es  la  meva. 

Bad.   Dónguimen  una  proba. 

Tant.  Que  mes  proba  que  'i  batí  que  porta  que  tam- 
bé 's  meu. 

Bad.  (Mirantse.)  Ay,  te  rahó.  (Mirant  las  parets.) 
Dispensi:  com  que  vinch  tan  sobint  à  veure  'I, 
y  vostè  s'  està  al  carrer  d'  Escudellers  y  jo 
à  la  Plassa  del  Padró,  es  fàcil  equivocarse. 
Pero  ja  hi  pensaré  d'  avuy  endevant,  ja. 

Tant.  Y  de  passada  vegi  de  pensar  també  en  ferme 
efectiu  aquet  recibo  de  mil  pessetas  de  aque- 
llas  farinas  del  any  passat.  {Mostrantli  un  re- 
cibo que  torna  d  guardar  en  sa  levita.) 

Bad.  Sí,  sí:  ja  hi  pensaré  Miris;  ara  cabalment 
me  recordo  que  tinch  de  cobrar  certa  canti- 
tat  d'  un  comerciant  del  carrer  del  Rech,  y... 
Veurà:  me  'n  hi  vaig*  al  moment.  {Trayentse 
7  Tingui,  tingui  '1  seu  bati  que  'm  dech 
haver  posat  sense  pensar...  Lo  ditxo,  ditxo; 
me  'n  vaig  cap  à  3ans. 

Tant.  No,  home;  al  carrer  del  Rech. 

Bad.  Ay,  sí. 

Tant.  Vagi,  vagi  avans  no  se  'n  torni  à  olvidar.  {St 
treu  la  levita  que  deixa  en  una  cadira.) 

Bad.  No  tinga  por,  no.  Desde  avuy  endevant  m' 
apuntaré  tot  lo  que  haig  de  fer  diàriament 
en  un  llibre  molt  gros  que  tinch  à  casa.  {Se 
posa  la  levita  delSr.  Tantarantana.) 

Tant.  Ben  pensat.  Aixís  no  patirà  tantas  equivo- 

cacions.  {Se  posa  la  levita  del  Sr,  Badoquera,) 
Bad.   Passihobé,  senyor  Tantarantana. 
Tant.  Estiga  bo,  senyor  Badoquera. 

{Lo  Sr,  Badoquera  se  'n  va,) 


ESCENA  VII 

Sr.  TANTARANTANA  sol. 

Tant.  iPobre  amich  meu!  Ja  te  una  bona  creu,  ja. 
Per  tenir  memòria,  vaig-  dirli  un  dia,  que  fes 
com  jo:  que  per  postres  menjo  qúas  de  pansa: 
pero  com  es  tan  olvidadís,  es  clar,  no  hi  ha 
pensat  mes.  ^Quin'  hora  deu  ser?  {Consultant 
lo  seu  rellotje  que  du  al  chatalench.)  Dos 
quarts  de  vuyt.  Encare  es  aviat  per  sopar. 
{Posa  7  rellotje  dins  d'  una  copa  de  las  de  la 
^  taula,)  Esperarém  mitj  hora  mes,  tot  fumant 
un  cig*arrillo.  {Se  treu  de  la  levita  una  capsa 
de  polvo  y  'n  prent.)  iBrup!  {Tossint.)  iQuin 
tabaco  mes  fort!  íEscalda  la  gargamella!  No 
vuy  fumar  mes  cigarrillos  fets.  {Treyentse  7 
sowíbrero  y  llensantlo  ah  despreci  com  si  fos  un 
cigarrillo,)  íEs  un  fàstich  aquesta  Tabacalera! 


ESCENA  VIII 

Dit   y  GARMETA 

Carm.  {Dins.)  Tío,  tío. 

Tant.  íEh!  ^qui  'm  crida? 

Carm.  Soch  jo.  Obrim. 

Tant.  lAhont  ets! 

Carm.  Aquí.  Obri. 

Tant.  iCom  es  qu'  estàs  tancada! 

Carm.  Obri,  y  li  esplicaré  tot. 

Tant.  Pero  com  es  possible  que  estig'uis  tancada, 

si...  {Trobantse  la  clau  en  la  levita.)  iCaratzos! 

Jo  't  dech  haver  tancat  sense  adonarmen, 

perquè  aquí  tincli  la  clau.  iPobre  nebodeta 

meva!  Per  la  meva  culpa  t'  hauràs  aburrit 

aquí  dintre. 
Carm.  Tant  com  aburrirme,  no:  pero... 
Tant.  Dispensa,  noya,  dispensa  y...  Portam  lo  sopar 

perquè  ja  es  hora. 
Carm.  Vaig*  à  la  cuyna.  (Veyàm  si  1'  Agustí  podrà 

sortir  sense  que  '1  veg·i...) 

(Se  'n  va  per  la  porta  de  la  dreta.) 


ESCENA  IX 

Sr.  TANTA.RANTANA  y  tot  seguit  AGUSTÍ 

Tant.  jPobre  xicota!  Tancada  com  un  lloro,  tota  sola 
y  sense  que  jo  'm  recordés  de  res. 

Agus.  (Ara  'm  sembla  bona  ocassió  per  escaparme. 
( Va  per  sortir  pero  7  Sr.  Tantarantana  7  veu.) 

Tant.  iEh!  jQu  es  aixó! 

Aaus.  (jM'  atrapat!) 

Tant.  iCom  s*  entent!  iTii  dins  del  cuarto  de  la  Car- 

meta!  jVaya  una  poca  verg·onya! 
Aous.  iQuí!  ^Jo,  ó  ella? 
Tant.  Tots  dos. 

Agus.  Senyor  Tantarantana,  jo  li  esplicaré... 
Tant.  Tú  no  m'  has  d'  esplicar  res.  jQuin  escàndol! 

iQuin  escàndol!  Aixó  es  el  colmo  de  la  barri- 

tiSy  senyor  mèu. 
Agus.  Calma,  calma  y  'ns  entendrém. 
Tant.  íNo  se  pas  de  que  'ns  hem  d'  entendrer  tú  y 

jo! 

Agus.  Bé;  pero  de  tots  modos,  es  precís  que  vostè 
sàpig·a  que  jo  no  'n  tinch  tota  la  culpa  d'  aixó. 

Tant.  jNoI  iDonchs  qui  la  tèl  ^L'  Emperador  de  la 
Xina? 

Agüs.  Pensi  que  tot  pleg-at  no  es  res  mes  que  un 
olvit  del  mèu  tío,  que,  pensantse  qu'  es  tro- 
bava à  casa  seva'm'  ha  tancat  en  aquest  cuar- 
to  sense  reparar  que  la  Carmeta  era  dins. 

Tant.  ^.Aixó  es  vritat? 

Agus.  Li  juro. 

Tant.  Sí,  sí;  pero  '1  cas  es  que  tú  y  ella  tancats... 
^Quànt  temps  hi  heu  estat? 

Aaus.  Que  li  diré  jo...  Un  quart  ó  mitj  hora. 

Tant.      qué  haveu  fet  ab  tot  aquest  temps? 

Agus.  Hem  capdellat  trocas  de  fil.  També  li  juro. 

Tant.  Ja  us  donaré  jo  bonàs  trocas.  Corrents  ves  à 
dir  al  tèu  tío  que  necessito  véure  '1  avuy  ma- 
teix sens  falta.  {Agusíi  va  d  marxar.)  Pero,  no: 
espérat.  Millor  serà  que  hi  vag*i  jo.  No  fos  cas 
que  tú  targivergesis  los  conceptes  en  favor 
tèu. 

Agus.  Com  vostè  vulgui. 

Tant.  Tú  quedat  aquí  fins  que  jo  torni. 

Agus.  Pero  es  que... 

Tant.  Ja  t'  entench.  Vols  fugir  per  explicar  las  co- 
sas  à  la  mida  del  teu  gust.  Tunante.  No  ets 
tu  qui  m'  ha  d'  enganyar,  no.  Veuràs:  entra 
aquí  dins  y  esperam. 

{Senyalant  la  porta  de  la  dreta,) 

Agus.  Pero  miri  que... 

Tant.  Nada  nada.  No  vuy  réplicas.  Aquí  dins  fins 
que  torni. 

Agus.  (^EU  ho  vol?  Bueno.  Ja  torno  à  ser  tancat  ab 
la  Carmeta.  Veyàm  que  'n  surtirà  de  tots 
aquets  tancaments  de  portas.) 

Tant.  Passa,  passa,  romansero. 

{Fentlo  entrar  per  forsa  y  tancant  ab  clau.) 


I 

ESCENA  X 

Sr.  TANTARANTANA  soL 

Vaja.  Ja  estich  mes  descansat.  Ben  separats 
r  un  del  altre;  no  hi  ha  por  de  res.  ;Mireii  que 
del  jovent  del  dia  n'  hi  ha  un  tip!  Oh,  y  ara 
que  dich  tip,  jo  ja  tinch  g-ana.  Comensaré  à 
sopar:  no  fos  cas  que  després  se  m'  olvidi  y 
'm  fiqui  al  llit  sense  tastar  res  d'  aliment. 


ESCENA  XI 

Dit  y  lo  Sr.  BADOQUERA  pe  H  fondo:  rient  molt. 

Bad.    Ja!  ja!  ja!  iQuina  broma!  jquina broma!  lAixó 

es  ben  be  un  pas  de  comèdia! 
Tant.  iQué  li  passa  que  ve  tan  aleg-re,  senyor  Ba- 

doquera! 

Bad.  La  cosa  mes  divertida  del  mon.  Ja!  ja!  ^Qué 
no  ho  sab? 

Tant.  Si  no  me  Y  explica,  no... 

Bad.  Donchs  escolti.  He  sortit  d'  aquí  fa  poca  es- 
tona en  busca  dels  diners  per  pagarli  aquell 
recibo  de... 

Tant.  Si:  de  mil  pessetas  que  'm  deu. 

Bad.   No  senyor,  no  li  dech  res. 

Tant.  iCom  que  no! 

Bad.   No  senyor,  ni  un  cèntim:  aqui  està  la  gràcia. 

Tant.  Encare  no  la  veig  la  gràcia. 

Bad.   Si,  home.  Al  ficar  ma  à  la  butxca  de  la  levita^ 

m'  he  trobat  el  seu  recibo,  que  à  la  cuenta. 

tenintlo  jo,  es  que  li  dech  haver  pagat.  ^No  li 

sembla? 

Tant.  Si,  efectivament...  Pero  lo  qu'  es  jo  no  'm  re- 

corda  haver  rebut  cap  diner,  y  m'  estranya... 
Bad.  A  mi  també  m'  estranya,  perquè  jo  tampoch 
recordo  haverli  pagat.  ^Oy,  que  aixó  te  mol- 
ta gràcia? 

Tant.  Per  vostè  sí;  pero  per  mi  no  gayre.  En  fi, 
vostè  te  '1  recibo  firmat  y  jo  no  puch  recla- 
marli  res. 

BaD.  Es  clar.  {Gudrdante  7  recibo  d  la  lemta,) 
Tant.  Pero  icalli!  íAra  reparo  una  cosa! 
Bad.  ^Qué? 

Tant.  Que  vostè  porta  la  meva  levita. 

Bad.  {Examinantse)  lEs  vritat!  Y  vostè  la  meva. 

Tant.  Te  rahó.  {Tamie  examinantst.) 

Bad.  Yeliaqui  perquè  'm  tibava  tant  de  la  muscle- 
ra.  {Trayéntsela,)  Tingui,  tingui:  no  vuy  res 
que  no  siga  meu.  {Caml·ian  de  levita,) 

Tant.  Ni  jo  tampoch.  {Ficant  la  ma  en  la  iutxaca.) 
iQu'  es  aixó  que  trobo  aquí! 

BaD.   íQué  troba! 

Tant.  El  recibo  que  li  deya  ^Veu  com  encare  no  Y 
ha  pagat? 

Bad.  Te  molta  rahó.  Ya  m'  estranyaba  no  recor- 
darme  d'  haverli  dat  los  diners. 

Tant.  Ni  jo  d'  haverlos  rebut.  Es  un  cas  ben  gra- 
ciós ^vritat? 

Bad.  Psé,  aixís,  aixís.  En  fí,  vaja;  no  hi  pensem 
mes.  Y  perquè  no  's  crega  que  m'  hagi  agra- 
viat  de  res  lo  convido  à  sopar  ab  mí. 

Tan  .  jCom  diu! 

Bad.  Que  si  es  servit  à  sopar,  no  fassi  cap  cumpli- 
ment. 

Tant.  jBravo  home,  bravo!  {Aplaudint,) 
Bad.   iPerque  m'  aplaudeix! 
Tant.  Perquè  m'  agradat  molt  aquest  pas. 
Bad.   iQué  vol  dir! 

Tant.  Que  per  convidarme  de  lo  meu  no  necessito 

à  ningú. 
Bad.   jCóm  seu! 
Tant.  Meu,  meu. 

Bad.  Meu,  meu.  Aixó  també  ho  diuhen  los  g-ats. 

Tant.  Ig-uoro  si  ho  diuhen  los  g-ats  ó  las  gatas,  lo 
que  jo  dich,  es  que  aquí  es  à  casa  meva  y  per 
conseg·üent  aquest  sopar  es  meu. 

Bad.  iA  casa  seva!  {Mirant  per  tot.)  lAy,  es  vritat! 
Dispensi:  sempre  m'  equivoco. 

Tant.  Sí,  si...  Sempre  se  equivoca  à  favor  seu. 

Bad.  No  ho  cregui.  Miris,  una  veg-ada  vaig*  anar  à 
vetllar  à  un  amich  meu  qu'  estaba  molt  de 
cuidado;  y  per  no  dormirme,  vaig·ferme  por- 
tar café.  ^Sab  qué  vaig-  fer  impensadament? 

Tant.  ^Va  donar  lo  café  al  malalt  per  compte  de  la 
medicina? 

Bad.  No.  iCa!  Jo  vaig-  pendre  la  medicina  per 
compte  del  malalt.  Y  per  cert  qu'  era  una 
purg-a  molt  forta  y  ràpida. 

Tant.  iCaramba!  Aixó  si  que  va  ser  un  bon  bunyol. 

Bad.  iQué  diu  bunyol!  Una  pasterada  de  las  mes 
grossas.  Vaig-  fer  llit  tres  días. 

Tant.  Ho  crech. 

Bad.  Jo  no  se  que  donaria,  ni  que  faria,  per  tenir 
memòria. 

Tant.  Home,  jo  de  vostè  'm  cambiaría  V  apellido. 
Bad.  ^Per  qué? 

Tant.  Perquè  aixó  de  dirse  Badoquera  fa  molt  ba- 
doch. 

Bad.  ^,Vo1  dir  que  1'  apellido  influeix  ab  la  per- 
sona? 

Tant.  Molt.  Veg·i  si  'Is  toreros  se  posan  cap  nom 
pesat,  com  vervi-g-racia:  Casademunt.  Costa- 
rodona.  Castellvell,  etc.  Molt  al  contrari:  tots 
buscan  cosas  lleugeras  com  Lagartijo,  Minu- 
to,  Bombita,  Conejito... 

Bad.  Sí  qu'  es  vritat.  ^Sab  que  faré?  D'  avuy  en 
avant  firmaré  ab  lo  seg·on  apellido. 

Tant.  Ben  pensat,  ^cóm  se  diu? 

Bad.  Liró. 

Tant.  jNo  home!  Aixís  ja  tornem  à  la  mateixa.  Ba- 
doquera ó  Liró,  díg-ali  atxa. 

B^D.  Be  donchs,  ^quín  nom  vol  que  'm  posi? 

T^^NT.  Que  li  diré  jo...,  üna  cosa  com...  Deligente. 

B  D.  ^Delig-ente?  Aixó  fa  matxo. 

TvNT.  Donchs  posis  lo  que  vulgui. 

Bad.  Ja  m'  hi  pensaré  ab  calma,  ja. 

Tant.  Vostè  mateix.  Bueno;  ara  si  vol  sopar  soch 
jo  qui  '1  convido. 

Bad.  Moltas  g-racias.  A  casa  ja  deuhen  esperar- 
me  y... 

Tant.  Quan  menos  prengui  una  copa  de  vi  per  fer 

ànimo  d'  aquí  al  Padró. 
B \D.  Aixó  no  's  reusa  may. 

Tant.  Y  qu'  es  un  vi  de  primera.  (Omplint  una  copa 
d'  aygua?^  No  te  cap  mica  de  falsificació.  Es 
de  la  vinya  que  tinch  al  Vendrell. 

Bad.  Veyàm,  veyàm.  (Pren  V  altre  copa  que  hi  ha  7 
rellotje.)  iCaramba!  ^Q^é  fan  rellotjes  las 
vinyas  del  Vendrell? 

Tant.  ^Qué  vol  dir? 

Bad.  Miri. 

Tant.  lAy,  ay!  iCóm  pot  ser  aixó!  lY  aquet  rellotje 
es  el  meu!  Jo  juraria  que  V  he  portat  à 
adobar. 

Bad.  Donchs  aixó  es  que  el  rellotjer  ja  li  ha  tor- 
nat. 

Tant.  Segurament.  La  Carmeta  T  deu  haver  deixat 
aquí  perquè  jo  '1  veyés  à  V  hora  de  sopar.  Y 
ara  que  dich  Carmeta...  lAhont  deu  ser  aques- 
ta xicota! 

BaD.  ^Sab  ahont  la  trobaria? 

Tant.  ^ Ahont? 

Bad.  A  casa  meva. 

Tant.  íA  casa  seva!  ^Y  qué  hi  ha  de  fer  allí? 

Bad.   Veurà:  com  que  jo  abans  V  he  treta  d'  aquí 

pensantme  que  era  à  casa,  potser  ella  ha 

marxat  à  la  meva  també  equivocadament. 
Tant.  Lo  que  vostè  ha  fet  ha  sigut  tancà  en  aquet 

cuarto  à  la  Carmeta  junt  ab  V  Agustí.  Sort 

que  jo  'Is  he  separat. 

Bad.   íQué  'm  diu  ara! 
Tant.  Lo  que  sent. 

Bad.  iDonchs  y  '1  meu  nebot!  jAliont  à  anat  V 
Agustí! 

Tant.  Aixó  no  'm  recorda,  ni  tampoch  m'  interesa. 
Lo  que  jo  voldria  saber  es  ahont  s'  ha  ficat  la 
Carmeta.  Ahont  es. 


ESCENA  XII 

Los  mateixos  y  CARMETA. 

Carm.  Aquí,  tío,  aquí.  Obri. 

Tant.  ^ Ahont  ets? 

Bad.  D'  aquell  cuarto  surt  la  veu.  {Se^iyalantlo,) 

Tant.  íQu'  es  aixó!  iCom  es  que 'ts  aquí  dins!  {Obre,} 

Carm.  Perquè  vostè  mateix  mi  ha  tancat. 

Tant.  jJo!  No  ho  crech  pas. 

Carm.  Fassi  memòria  y  veurà... 

Tant.  Calla,  sí...  Ara  recordo... 

Bad.  Vaja,  senyor  Tantarantana,  veig*  que  vostè 

també  tindrà  que  cambiarse  V  apellido. 
Tant.  Esperis,  esperis...  Ara  recordo  que '1  que  jo 

he  tancat  allà  dins  à  la  cuyna  ha  sig-ut  à  1' 

Ag-ustí. 
Bad.   lAl  mèu  nebot! 
Tant.  Al  mateix. 

Carm.  Sí:  pero  com  que  jo  ja  hi  era  dins,  veliaquí 

perquè... 
Tant.  iQué! 

Carm.  Veliaquí  perquè  'ns  hi  hem  trobat  tots  dos. 
Tant.  íQuín  escàndol! 
Bad.   lAixó  es  atrós! 

Tant.  Que  surti  aquest  Agustí,  y  '1  mato.  iQue  surti! 
Carm.  íY  perquè  V  ha  de  matar! 
Tant.  Perquè  aixó  s'  ha  de  acabar  d'  un  modo  ó 
altre. 

ESCENA  ULTIMA 

Los  mateixos  y  AGUSTÍ. 

Agus.  Aquí  'm  tè  als  seus  peus.  iMatim!  pero  primer 

casim  ab  la  Carmeta. 
Tant.  No  *m  combé  pas,  perquè  aixís  ella  quedaria 

viuda.  Ara  't  vuy  matar. 
C^RM.  Fassiho  y  jo  també  moriré. 
Bad.   jQuina  mortaldat! 

Tant.  iGrants  tunos!  iPassar  mitj  hora  tancats  pri- 
merament en  aquell  cuarto,  y  després  mitj 
hora  mes  en  la  cuyna!  {Senyalant  los  llochs.) 

Carm.  Primer  perquè  vostè  ns  hi  ha  tancat.  {Al 
Sr.  Badòquera,) 

Agus.  Y  seg·ón  perquè  'ns  ha  tancat  vostè. 

{Al  senyor  Tantarantana.) 

Tant.      qué  heu  fet  allí?  {Al  quarta  esquer.) 

Agus.  Capdellar  trocas  de  fil,  ja  li  he  dit  avans. 

Tant.  ^Y  à  la  cuyna?  ^,També  heu  capdellat  trocas 
de  fil? 

Agus.  No:  perquè  no  ni  havia. 
Tant.  Jo  us  imposaré  un  bon  càstich. 
Agus.  y  Carm.  jUn  càstich! 

Tant.  Sí.  Ja  que  heu  estat  junts  un'  hora,  es  precís 
que  ho  esteu  tota  la  vida.  Caseuvos.  ^No  li 
sembla  senyor  Badoquera? 

Bad.  Molt  ben  acertat.  Pero  ara  recordo  que  V 
Agustí  està  promès  ab  una  noya  de  Ulldeco- 
na, y... 

Tant.  La  Carmeta  també  ho  està  ab  un  jove  de  Reus. 

Miri,  aquí  tinch  la  carta,  pero  ^sab  que  faré? 

Diré  que  no  V  he  rebuda.  Tingui,  llegéixila 

y  estrípila  vostè  mateix. 

{Entregantli  'Irecibo  d'  avans.) 
Bad.  «He  recibido  la  cantidad  de...»  (Ganga;  es  el 

recibo.  Ara  si  que  ja  has  cobrat.)  {Estripantlo.} 
Tant.  Molt  bè.  Aixís  evito  tot  compromís. 
B  .D.       jo,  que  faré  perquè  la  cosina  bòrnia  no 

quedi  desayrada. 
Tant.  Casis  ab  ella.  Potser  ab  lo  matrimoni  reco- 
brarà la  memòria. 
Bad.  M'  hi  pensaré. 
Carm.  i  Ja  som  felissos,  Ag-ustí! 
Agüs.  [Bè  'ns  ha  costat  prou!  Deu  fassi  que  desde 
aquet  moment  fins  després  de  casarnos,  tant 
lo  tèu  tío  com  lo  mèu  no  tornin  à  estar  tres 
quarts  de  quinze. 
Tant.  {Parat  devant  delpúblich) 

De  la  comèdia  al  final, 
no  'm  recorda  si  discrets 
hem  de  demanar  xiulets 
ó  un  aplausso  g-eneral. 

Pero  en  fí,  vostès  aixó 
ho  saben  millor  que  jo. 


PROU. 


Obras  del  mateix  autor 


Casats  de  poch.— Juguet,  1  acte,  vers. 
Lo  noy  de  casa.— Juguet,  1  acte,  vers. 
Pippo  y  Mascota.  (1)— Diàlech,  1  acte,  vers. 
Punts  y  comas.— Diàlech  1  acte  vers. 
Guscunilla  1  sagristà.— Saynete,  1  acte,  vers. 
Mal  casat. —Monólech  en  vers. 
Errant.  (2)— Monólech  en  vers. 
Sense  dona.  (3)— -Monólech  en  vers. 
Lo  primer  fill.— Monólech  en  vers. 
Là  fiera  malvada.— Monólech,  prosa  y  vers. 
En  Nofre  Llonsa.— Monólech  en  vers. 
Las  penas  d'  un  casat.— Monólech  en  vers. 
Un  vestit  nou. — Juguet,  1  acte,  vers. 
Un  gepich  cantant  victorià.  (4)  — Humorada,  1  acte 
vers. 

Los  grills  de  las  sebas.  (5)— Humorada,  1  acte,  vers. 

La  venjansa  d'  una  sogra.  (6)— Juguet,  1  acte,  prosa. 

La  capseta  dels  petons.  -  Juguet,  1  acte,  vers. 

Lo  ninot  de  mollas.— Juguet.  1  acte,  vers. 

Lo  niu  d'  aucellets.  (7) — Juguet,  1  acte,  vers. 

Renyinas  d*  enamorats.— Diàlech,  1  acte,  vers. 

Mal  de  caixal.— Monólech  mimich. 

Un  bany  rus. — Juguet,  1  acte,  prosa. 

Que  no  's  enteri  1  marit.  (8)— Juguet,  1  acte,  prosa. 

Lo  cantaret  de  vidre.— Juguet,  1  acte,  vers. 

Gotims. — Tomet  de  versos. 

Fantasias  vulgars.— Colecció  d'  articles. 

CASTELLANAS 

Los  pilletes.  (7)— Melodrama  en  5  actos  y  12  cuadros. 

Pasar  el  rato  (9)— Juguete  en  un  acto, 

^Palos  con  dinero?...  vengan.— Sainete  (arreglo). 

Los  calzones  de  mi  amo.— Sainete  (arreglo). 

Fuera  y  dentro.— Sainete  (arreglo). 

Las  traviatas.  (10)— Zarzuela  en  1  acto. 


(1)  Colaboració  ab  J.  Casellas.— (2)  Ab  J.  Arnau  —(3)  Ab  J. 
Espasa.— (4)  Ab  Baró  Burgas,  Asmarats  y  Fullà.— (5)  Ab  Q. 
Roig.— (6)  Ab  LI.  Llibre.— (7)  Ab  LI.  Suner.— (8)  Ab  J.  B.'  En- 
senat*— (9)  Ab  M.  Martínez.-  (10)  Música  del  maestro  V. 
Lleó. 


